ועדת הכספים, כנסת 16, פרוטוקול מספר , 2005-03-29 10:00

יעקב ליצמן: בוקר טוב אני פותח את הישיבה הסעיף הראשון שנדון בו הוא אישור מוסדות ציבור לעניין סעיף 46 לפקודת מס הכנסה, אנחנו מדברים על רשימה 03928005, 23 מוסדות.

יעקב ליצמן: בבקשה אדוני מר שוורץ מטעם מס הכנסה ממלא מקומה של גברת רחל נוימן.

אברהם שוורץ: למעשה פרט לעמותה אחת, מס' 18, הגעתי להסכמה עם הרשם שמכיוון שאין להם אישור ניהול תקין ל- 2005, היא תרד מהרשימה.

יעקב ליצמן: אני רואה שיש מוסדות שנוסדו בסוף 2004, מה זה ניהול תקין, אם הוא עשה השנה וקיבל ניהול תקין, אם הוא לא עשה כלום, מה זה ניהול תקין?

יעקב ליצמן: מי מטעם רשם העמותות?

יעקב ליצמן: אין אף אחד?

אברהם שוורץ: לגבי עמותה מס' 18 , עמותה לחיזוק יחסי העם האמריקאי וישראל, הגעתי להסכמה עם הרשם שזה לא יהיה כי אין להם 2005.

יעקב ליצמן: חוץ מהם כולם הגישו ל- 2005?

יעקב ליצמן: הסביר לנו מר שוורץ שחוץ מעמותה אחת אפשר לאשר את הכל כי העמותה הזו אין ב- ‏2005 .

בנימין למקין: היה להם אישור רק ל- 2003.

יעקב ליצמן: יש כאלה שנוסדו רק בסוף 2004.

בנימין למקין: אבל יש להם אישור חלופי שאנחנו נותנים לעמותות חדשות, עמותות שנוסדו ב- 2004 מקבלים אישור חלופי.

יעקב ליצמן: למשל מס' 19 נוסד ב- 2004 ולא נתת לו 2005, לעומת מס' 6 שנוסד ב- 2004 וכן נתת לו 2005.

בנימין למקין: מבחינת הבדיקות של רשם העמותות, לפעמים הגישו חומר אבל לא התחילו לעבוד ואז אי אפשר לקבל אישור חלופי.

יעקב ליצמן: למה הוא קיבל 2005 והשני לא?

בנימין למקין: אי אפשר לקבל אישור חלופי אלא אם כן מגישים חומר בסיסי.

בנימין למקין: מס' 6 כנראה ביקשו את האישור ב- 2005, לא כתוב מתי בדיוק זה נבדק.

יעקב ליצמן: כל ההבדל בניהם זה בדיוק 18 יום.

בנימין למקין: נגיד שעמותה זו הוקמה באוגוסט 2004...

יעקב ליצמן: והשנייה ביולי, זה אותו דבר.

בנימין למקין: עמותה אחת קבלה אישור חלופי, באותה תקופה, מיד לאחר שנרשמה.

יעקב ליצמן: אין לי בעיה שאתה נותן אני רק שואל מה ההבדל?

יעקב ליצמן: שניהם לא עבדו ולא עשו כלום עד לרגע זה.

בנימין למקין: כאשר רשום 2004 או 2005 זה תלוי מתי הבדיקה נעשתה אצל רשם העמותות.

בנימין למקין: אם הבדיקה בוצעה ביולי, עוד לא הוצאנו אישורים ל- 2005 ולכן הם קבלו ל- 2004.

בנימין למקין: אם העמותה נוסדה באותו זמן ונבדקה לקראת סוף השנה, אז הם קבלו 2005 כי התחלנו להוציא אישורים ל- 2005 כבר ב- 2004.

בנימין למקין: זה לא מראה על הבדל מהותי בין התקינות של העמותות זה פשוט עניין בירוקרטי מתי האישור יצא ומתי התיק נבדק.

טמיר כהן: מתי ב- 2004 התחלתם לתת אישורים ל- 2005?

בנימין למקין: כבר באוגוסט.

יעקב ליצמן: כל החלטה שתתקבל תהיה פה אחד ואין חשש לפילוג בהצבעות אבל אני מתלבט מה לעשות.

בנימין למקין: מי שיש להם אישורים ל- 2004 הם תקינים מצדנו.

יעקב ליצמן: אני אאשר על אף השאלות שנשארו לי בינינו, חוץ מ- 18 וכנראה שבגלל שהוא שכן של 19.

בנימין למקין: זו טעות ברשימה של מס הכנסה, אין לנו 2004.

יעקב ליצמן: אי מצביע על רשימה של אישור מוסדות ציבור לעניין סעיף 46 לפקודת מס הכנסה שסימנה 3928005, אני מודיע שמס הכנסה ביקש לעכב את מס' 18 ברשימה שזו עמותה מס' 580237170.

יעקב ליצמן: להלן שאר העמותות: רשימה מס': 03928005 מי בעד שירים את ידו?

יעקב ליצמן: הצבעה בעד: רוב נגד: אין הרשימה אושרה פה אחד.

יעקב ליצמן: תודה רבה אדוני, נעבור לסעיף הבא.

יעקב ליצמן: בקשה לקבלת אורכה נוספת לפי חוק מימון מפלגות, התשל"ג-1973

יעקב ליצמן: הסעיף הבא הוא בקשת מפלגת עלי"ה- עמנו למען ישראל המתחדשת בקשה לקבלת אורכה נוספת לפי חוק מימון מפלגות, התשל"ג-1973.

יעקב ליצמן: לפי המכתב התשובה של מבקר המדינה הייתה לדחות את הבקשה, אבל לפנים משורת הדין, היות שנתנו כבר למפלגה אחת, אני מבקש לאפשר להאריך את זה עד יום חמישי הזה, 31 במרץ.

יעקב ליצמן: מי בעד ירים את ידו?

יעקב ליצמן: הצבעה בעד: רוב נגד: אין נמנעים: אין הבקשה אושרה.

יעקב ליצמן: לגבי הנושא השני של אורי שטרן, היות וקבלנו את הבקשה רק הבוקר, ולא קבלנו שום תגובה ממשרד מבקר המדינה, אני מנוע כרגע לדון בזה ואני דוחה את הדיון למועד אחר.

יעקב ליצמן: הצעת חוק לעידוד מחקר ופיתוח בתעשייה (תיקון מס' 3), התשס"ה-2004 (מ-141)

יעקב ליצמן: הנושא הבא הוא הצעת חוק לעידוד מחקר ופיתוח בתעשייה (תיקון מס' 3), התשס"ה-2004 .

אבי פלדמן: הגענו בהקראה הקודמת עד לסעיף 4 להצעת החוק, הוספת סעיף 19 ב.

אבי פלדמן: 19ב.

אבי פלדמן: (א) בסעיף זה- "בורסה", "חברה פרטית", "חברה ציבורית" ו"מיזוג" - כהגדרתם בחוק החברות, התשנ"ט-1999.

אבי פלדמן: "מחיר המכירה" של ידע או של מקבל האישור – מחיר המכירה בפועל של הידע או של מקבל האישור, לפי העניין, ומכירה כאמור בסעיף קטן (ו)-המחיר שקבעה ועדת המחקר לפי אותו סעיף קטן.

אבי פלדמן: פה אמורה להתווסף תוספת, שזה הסיכום עם איגוד קרנות ההון סיכון לגבי התיקון בנושא מניות יזמים ועובדים שאומר, בסוף הגדרה של מחיר מכירה יתווסף, "השרים רשאים לקבוע כללים לחישוב מחיר המכירה באופן שיתחשב במניות שהוקצו ליזמים ועובדים שלא כנגד מזומן".

גליה חריש: בישיבה הקודמת סוכם שתהיה ועדה משותפת של נציגי משרד האוצר ונציגי החממות המופרטות וקרנות הון סיכון שתדון בהחרגות.

גליה חריש: ביקשנו לדון גם בתרומה, השורה התחתונה היא שאנחנו מבקשים שהשרים יוכלו לדון גם בנושא של החממות.

יעקב ליצמן: את רוצה להעלות שוב את הנושא של החממות.

גליה חריש: את נושא ההשקעות של החממות, שיהיה פתח לדיון.

יעקב ליצמן: אתם מסכימים?

יעקב ליצמן: על נושא החממות נרחיב בסוף, אם אני יחיד בדיון נעשה התייעצות סיעתית ונחליט.

אבי פלדמן: "מכירה", של מקבל האישור - מכירת כלל נכסיו של קבל האישור מיזוגו וכל עסקה אחרת שקבעו השרים.

יעקב ליצמן: לא היו הגדרות כאלו?

אבי פלדמן: לא היו הגדרות כי לא היה מחיר מכירה, כל המנגנון של מכירת ידע לא היה קיים.

אבי פלדמן: "ריבית שנתית" - כהגדרתה בתקנות לעידוד מחקר ופיתוח בתעשייה (שיעור התמלוגים וכללים לתשלומם) התשנ"ו-1996.

אבי פלדמן: (ב) ועדת המחקר רשאית, במקרים מיוחדים, לאשר בקשה להעברה אל מחוץ לישראל של ידע הנובע ממחקר ופיתוח על פי תכנית מאושרת, שאינו המוצר שפותח במסגרת אותה תכנית וכל זכות הנובעת ממנו (בסעיף זה-ידע), בתנאים כמפורט להלן, לפי העניין: (1) הייתה בקשה למכירת הידע בלבד - ישלם מקבל האישור במזומן את הסכום הבסיסי כשהוא מופחת לפי הוראות סעיף קטן (ז) בפסקה זו "בסכום הבסיסי" - סכום השווה ליחס שבין סך המענקים שקיבל מקבל האישור לפי חוק זה לבין סך ההשקעות הכספיות שהושקעו בביצוע התכנית המאושרת, כשהוא מוכפל במחיר המכירה של הידע, ובלבד שלא יפחת מסך המענקים כאמור בתופת ריבית שנתית.

יעקב ליצמן: מה הכוונה פה למזומן?

אבי פלדמן: זאת אומרת שהוא צריך לשלם את זה מראש.

יעקב ליצמן: זה רק מכירת ידע, למה אתה מקפיד כאן יותר מאחרים.

אמיר לוי: אתה לא מקפיד יותר, גם בתמלוגים הוא משלם במזומן, כל תשלום שמועבר למדינה הוא במזומן.

אמיר לוי: גם מיסים זה תשלום במזומן.

אבי פלדמן: (2) הייתה בקשה להעברת ידע אל מחוץ לישראל, במסגרת מכירה של מקבל האישור שכתוצאה ממנה הפסיק מקבל האישור להיות תאגיד המואגד בישראל- ישלם מקבל האישור, במזומן, את הסכום הבסיסי, כשהוא מופחת לפי הוראות סעיף קטן (ז) בפסקה זו "הסכום הבסיסי" - סכום השווה ליחס שבין סך המענקים שקיבל מקבל האישור לפי הוראות חוק זה, לבין סך ההשקעות הכספיות שהושקעו בו בניכוי הנכסים הפיננסיים שיקבעו השרים כשהוא מוכפל במחיר המכירה של מקבל האישור ובלבד שלא יופחת מסך המענקים כאמור, בתוספת ריבית שנתית.

אבי פלדמן: (3) הייתה בקשת להעברת ידע אל מחוץ לישראל בתמורה להעברת ידע חלופי למקבל האישור בישראל בתמורה להעברת ידע חלופי למקבל האישור בישראל, ושוכנעה ועדת המחקר בהתחשב בסוגי הידע המועברים ובמידת התיישנותם הטכנולוגית, וכן במשך התקופה שחלפה מסיום הפיתוח של הידע שיועבר אל מחוץ לישראל ובהיקף התמלוגים ששולמו עד למועד הבקשה להעברה, כי בשל הידע החלופי שיועבר לישראל, תושג תשואה עודפת הגדולה משמעותית מזו שהייתה מושגת בשל הידע שיועבר אל מחוץ לישראל, רשאית הוועדה, מנימוקים מיוחדים שיירשמו , לאשר את העברת הידע, ומקבל האישור לא יחויב בתשלום בשל ההעברה.

אבי פלדמן: אישרה הוועדה העברת ידע כאמור, תשונה התכנית המאושרת בהתאם, כך שהידע החלופי ייכלל בתכנית, ויראו, לעניין חוק זה, את התכנית המתוקנת כתכנית המקורית שאושרה.

אבי פלדמן: הוראות פסקה זו יחולו גם לגבי שיתוף של גורם מחוץ לישראל בידע של מקבל האישור, כנגד שיתוף של מקבל האישור בידע של גורם כאמור, והכל לצורך מחקר ופיתוח משותף וחדש.

אבי פלדמן: (ג) על אף הוראות סעיף קטן(ב)(1), נתן רוכש הידע הרשאה מפורשת למקבל האישור לניצול הידע ולשימוש מלא בו ובכל הזכויות הגלומות בו או הנובעות ממנו, בדרך של רישיון בלעדי, בלתי חוזר, שאינו מוגבל בזמן, במקום או בדרך אחרת, רשאית הוועדה, מנימוקים מיוחדים שיירשמו, לאשר את העברת הידע בלי לחייב את מקבל האישור בתשלום בשל ההעברה.

אבי פלדמן: (ד) על אף הוראות סעיף קטן (ב)(2), הייתה התמורה בשל מכירת מקבל האישור כאמור באותו סעיף קטן, כולה או חלקה, במניות (בסעיף קטן זה-התמורה במניות), וההפרש בין מחיר המכירה של מקבל האישור לבין תמורה במניות (בסעיף קטן זה-התמורה במזומן), נמוך מהתשלום שעל מקבל האישור לשלם לפי סעיף קטן (ב)(2), תשולם התמורה במזומן ורשאית ועדת המחקר לדחות את תשלום ההפרש שבין מלוא התשלום לפי אותו סעיף קטן לבין התמורה במזומן (בסעיף קטן זה-יתרת התשלום), בכפוף לתנאים המפורטים להלן ולתנאים נוספים שתורה הוועדה: (1) הייתה התמורה במניות של חברה פרטית- ישועבדו לטובת המדינה כלל המניות שהתקבלו בתמורה, עד להעברת יתרת התשלום, ורוכש מקבל האישור ייתן התחייבות ולפיה לא יעביר את הידע לאחר, במישרין או בעקיפין, ולא יבצע כל עסקה במניות המשועבדות , לרבות חלוקת דיבידנד או מניות הטבה, עד להעברת יתרת התשלום, ועדת המחקר רשאית להחליט על מימוש השעבוד, בכל עת, לצורך מכירת המניות.

אבי פלדמן: (2) הייתה תמורה במניות של חברה ציבורית- ירשמו המניות למסחר בבורסה, ומתוכן ישועבדו לטובת המדינה מניות, בשווי יתרת התשלום, עד להעברת היתרה כאמור, ובלבד שהתשלום יבוצע עד תום שלושה חודשים מהמועד הראשון שבו ניתן למכור את המניות.

אבי פלדמן: לא בוצע התשלום במועד, תפעל המדינה למימוש מידי של השעבוד ולמכירת המניות.

אבי פלדמן: (ה) על אף הוראות סעיף קטן (ב)(1) ו-(2), היתה הבקשה להעברת ידע אל מחוץ לישראל, כאמור באותו סעיף קטן, אגב פירוק מחמת חדלות פירעון או כינוס נכסים של מקבל האישור, ומחיר המכירה של הידע או של מקבל האישור, לפי העניין, נמוך מסך ההשקעות שהושקעו בביצוע בתכנית המאושרת או שהושקעו במקבל האישור, לפי העניין, רשאית ועדת המחקר לקבוע כי ההוראה שבאותו סעיף קטן ולפיה הסכום הבסיסי לא יפחת מסך המענקים בתוספת ריבית שנתית, לא תחול.

אבי פלדמן: קבעה הוועדה כאמור לא יופחת הסכום הבסיסי לפי הוראות סעיף קטן (ז) (ו) הייתה המכירה של הידע או של מקבל האישור כאמור בסעיף קטן (ב)(1) או (2), מכירה בלא תמורה, מכירה בין תאגידים קשורים כהגדרתם בסעיף 21, או מיזוג.

אבי פלדמן: או סברה ועדת המחקר כי התמורה שהתקבלה בשל המכירה אינה ריאלית, תקבע ועדת המחקר את מחיר המכירה, לצורך סעיף זה, על סמך חוות דעת כלכלית מטעמה.

אבי פלדמן: (ז) הסכום הבסיסי לפי סעיף קטן (ב)(1) ו-(2), יופחת עד לסך המענקים שקיבל מקבל האישור, בתוספת ריבית שנתית, ובניכוי התמלוגים ששילם, בהתאם להוראות שיקבעו השרים.

אבי פלדמן: בהוראות כאמור יקבעו השרים את התקופה שבמהלכה יופחת הסכום הבסיסי לפי סעיף קטן זה ואת המועדים והשיעורים להפחתה, ובלבד שתחילת התקופה תהיה שנתיים לפחות אחרי תום התקופה המאושרת לביצוע בתכנית, ושסיומה לא היה מאוחר מ- 12 שנים מתום התקופה המאושרת כאמור.

אבי פלדמן: (ח) לא שולם תשלום כנדרש לפי הוראות סעיף זה, ייווספו עליו הפרשי הצמדה וריבית כמשמעותם בחוק פסיקת ריבית והצמדה התשכ"א-1961, התשלום ייגבה בדרך שגובים מס, ופקודת המסים (גבייה) תחול כאילו היה מס כמשמעותו באותה פקודה.

אבי פלדמן: (ט) אושרה בקשה להעברת ידע לפי סעיף זה, למעט לפי סעיפים קטנים (ב )(3) או (ג), יראו את האישור ככולל אישור כאמור בסעיף 19א(ב), להעברה של כל הייצור ושל זכויות הייצור של המוצר שפותח לפי אותו ידע, ואולם חובת תשלום התמלוגים לפי סעיף 21 לא תחול לגבי התקופה החל ביום האישור.

אבי פלדמן: (י) השרים רשאים לקבוע הורות ותנאים לעניין מתן הרשאה מאת מקבל האישור לגורם מחוץ לישראל, לשימוש בידע, לרבות תשלום למדינה מאת מקבל האישור בשל מתן ההרשאה כאמור.

אבי פלדמן: (יא) סכומי התשלומים שישולמו לפי סעיף זה ישמשו לעידוד מחקר ופיתוח תעשייתי.

אבי פלדמן: 5.

אבי פלדמן: אחרי סעיף 42א לחוק העיקרי יבוא: 42ב.

אבי פלדמן: הוראות סעיפים 17(א) ו- (ג) 19(ב1) ו- 19א יחולו, בשינויים המחויבים, ועל פי כללים שקבעה ועדת המחקר, על תכניות שאושרו לפי חוק זה, המבוצעות במסגרת התקשרות לשיתוף פעולה בין מקבל האישור לבין חברה רב לאומית לצורך ביצוע השקעות משותפות במחקר ופיתוח תעשייתי.

אבי פלדמן: 6.

אבי פלדמן: תחילה תחולה והוראות מעבר.

אבי פלדמן: תחילתו של חוק זה, חודשיים מיום פרסומו (בסעיף זה-יום תחילה) והוא יחול גם על תכניות שאושרו לפני יום התחילה.

יעקב ליצמן: זאת אומרת מה שבצנרת?

אבי פלדמן: גם אישורים שהתקבלו בשנים שעברו, גם אם המענקים כבר התקבלו בגינם.

אבי פלדמן: הוגשה בקשה להעברת ייצור אל מחוץ לישראל לפי סעיף 19א(ב) לחוק העיקרי, כנוסחו בסעיף 3 לחוק זה, במסגרת תכנית שאושרה לגביה העברה קודמת לפי סעיף 19(ד) לחוק העיקרי, כנוסחו ערב יום התחילה, יראו בשיעור הייצור המתוקן לפי האישור שניתן כאמור, כשיעור הייצור המקורי בישראל של מקבל אישור.

יעקב ליצמן: מה המסקנה שהגעתם?

אמיר לוי: עלו שתי סוגיות בדיון הקודם על ידי קרנות הון סיכון וגם על ידי החממות, אחת זה על תקופת הפחת שהיא חקיקה מסמיכה אבל היא קבועה בחקיקה ועל כן במקרה הזה לא נעשה תיקון, והנקודה השנייה שהציגו הקרנות וגם החממות שחלק מההשקעה בחברות יכול להיות כנגד הון מניות שמקצים לעובדים וכנגד אופציות שמוצעים לעובדי החברה או ליזמים כאלה ואחרים.

אמיר לוי: הבקשה הייתה להביא את זה בחשבון בחישוב נוסחת התמורה, והסיכום אתם היה, ולדעתנו זה גם פותר את בעיית החממות, אם כי החממות זו תכנית מנהלית והחקיקה לא מתייחסת לחממות, אבל הנושא של מתן ביטוי למניות שניתנות לעובדים ניתן באותו סעיף שהקריא היועץ המשפטי של משרד התמ"ת, שבעצם נותן לשני השרים אפשרות להתקין תקנות שיביאו בחשבון, אנחנו לא יודעים עדין איך, אבל ניתנת אפשרות לשרים ונראה איך בדיוק לעשות את זה וזה יהיה מן הסתם בתקנות.

אמיר לוי: זה הסיכום עם קרן הון סיכון.

אמיר לוי: זה גם פותר את בעיה הזו שעלתה גם על ידי החממות, חברות שמגיעות לחממות, גם שם יש הקצאה של מניות לעובדים וליזמים וזה יפתור, רוב החממות לא פועלות במסגרת החוק.

יעקב ליצמן: האם יש אפשרות שאני אתן רבע שעה הפסקה ואתם תסתדרו בניכם על החממות.

אמיר לוי: אני חושב שכבר הסתדרנו, אי אפשר לצאת עם הכול ביד.

יעקב ליצמן: לא אמרתי לך שאתה חייב להגיע להסכם, או שצריך לוותר, אמרתי שאני אתן לכם רבע שעה רק לדבר בניכם.

יעקב ליצמן: אני רוצה להגיד לחברי הכנסת על בקשה של השלטון המקומי על נושא האשראי שלא סודר, לכן מחר בבוקר ב- 09:00 אני מבקש להזמין את שני המנכ"לים שוב ולראות איך מתקדמים בנושא הזה.

יעקב ליצמן: הפסקה

יעקב ליצמן: אני מחדש את הישיבה, מה הסיכום שהגעתם?

אמנון פרבר: אם יורשה לי להוסיף משהו, אני יזם בתחום הביוטכנולוגיה, וממה שראיתי עד עכשיו הנושא לא כל כך נדון, וישנו סעיף שאני חושב שעונה בצורה לא רעה לנושא של הוצאת ידע באמצעות רשיון שימוש, כאשר הרקע הוא שפיתוח תרופות נעשה על ידי שרשרת המזון, יש חברה שממציאה את הטכנולוגיה ותהליך הפיתוח עולה מאות מיליוני דולרים, אז כמעט ברור שחברה גדולה ובדרך כלל בינלאומית שתיכנס באמצע תהליך הפיתוח - - -

יעקב ליצמן: את מי אתה מייצג?

אמנון פרבר: אני יזם, אני לא מייצג מישהו.

יעקב ליצמן: אבל את מי אתה מייצג כרגע?

אמנון פרבר: אשתי חוקרת והיא פתחה טכנולוגיה בתחום של פיתוח תרופה לסכרת בתל- השומר.

אמנון פרבר: אין לי טענה מהותית, אני רק חושב שיש סעיף שמדבר על הוצאת ידע ויש שם קצת הגבלות שאני חושב שצריך מעט להרפות בהם, לא בפן המהותי אלא בנוסח.

אמנון פרבר: הסעיף הוא סעיף 5 בעמוד 7

אבי פלדמן: סעיף 5 זה לגבי שיתופי פעולה בינלאומיים, זה כנראה לא הסעיף.

אבי פלדמן: אולי אתה מחזיק נוסח אחר.

יעקב ליצמן: עד שימצאו את הסעיף תגידו מה סיכמתם בנושא החממות.

אלי אופר: ישבנו 17 דקות על פי בקשתך, שתי דקות על חשבוננו, וההצעה שלנו היא שבמסגרת הוראות מנכ"ל אנחנו נבדוק ונשקול דרך להכיר בסוגי ההוצאות שנמצאות בחממות המופרטות בתהליך החישוב, שזה הולך לכיוון שמבקשים.

גליה חריש: מה שסיכמנו זה שבאמצעות הוראות המנכ"ל נתאים את הדרך שבה החוק יחול על המקרה הספציפי של החממות.

אמיר לוי: זה לא מה שסוכם, אי אפשר לקחת דבר ולהסיק ממנו משהו אחר, לא צריך להגזים.

יעקב ליצמן: הצעה לסדר, הוא לא הבטיח לך כלום הוא אמר שבמסגרת הוראות המנכ"ל הוא יבדוק את האפשרות ללכת לקראתכם בנושא.

אמיר לוי: בנושא זה ולא בדברים אחרים.

גליה חריש: הדיון היה יותר כללי.

יעקב ליצמן: אני מציע לכם לקבל את זה כי לא נראה לי שתקבלו יותר מזה.

גליה חריש: אנחנו רק מבקשים שיהיה דיון בהתאמת תחולת החוק לחממות כמקרה ספציפי, זה הכול.

יעקב ליצמן: בסדר.

יעקב ליצמן: נמצא הסעיף?

אבי פלדמן: עמוד 310 סעיף קטן (ג), סעיף שמדבר על מצבים שבהם מקבל האישור, החברה בישראל, מעבירה את הפטנט לחברה אחרת בחו"ל, אבל מקבלת כנגד זה רישיון שכל התנאים שלו מנויים בסעיף, שבעצם המשמעות שכל השימוש בידע יהיה רק בישראל, בידי החברה בישראל.

אבי פלדמן: זאת אומרת שהחברה בחו"ל שקבלה את הפטנט בעצם קבלה את הנכס הקנייני אבל השימוש בו יהיה רק בישראל, ובמצב כזה אין חובת תשלום.

אמנון פרבר: מה זאת אומרת השימוש בו, כשאתה עושה הסכם "license agreement” אתה מאפשר לאחר להשתמש בפטנט.

אבי פלדמן: זה לא license agreement , סעיף שמדבר על license agreement הוא סעיף אחר לגמרי.

אבי פלדמן: סעיף י' בעמוד 313, השרים רשאים לקבוע הוראות ותנאים לעניין מתן הרשאה מאת מקבל האישור לגורם מחוץ לישראל לשימוש בידע, לרבות תשלום למדינה מאת מקבל האישור בשל מתן הרשאה כאמור.

אבי פלדמן: זה הסעיף המדובר, הוא לא קובע את המנגנון, המנגנון עצמו לעניין license agreement ייקבע בהמשך בתקנות.

אמנון פרבר: אם רוצים שהחוק יהיה ברור, אני הבנתי שמתן הרשאה מפורשת זו הרשאה לשימוש.

אמנון פרבר: אני מדבר על סעיף (ג).

אבי פלדמן: זה מצב שונה לגמרי, זה מצב שאתה מוכר את הידע אבל מקבל בתמורה רישיון חזרה, אלה עסקאות שמבוצעות.

אבי פלדמן: אם זה לא חל על המקרה הספציפי שאתה מדבר עליו, זה נושא אחר.

אמנון פרבר: השאלה שלי, בדיונים על נושא של ביוטכנולוגיה בפיתוח תרופות, נאמר רבות שצריך מנגנון של license agreement, כי פיתוח תרופות דורש המון - - -

אבי פלדמן: יש פתרון לזה, יש סעיף לזה, סעיף קטן (י)

אמנון פרבר: הוא לא מדבר על זה, הוא אומר שהשרים רשאים לקבוע - - -

אמיר לוי: אז מי יקבע?

אמיר לוי: מה אתה רוצה?

אמנון פרבר: שיהיה סעיף שיקבע שוועדת המחקר - - -

אבי פלדמן: ואם אתה נותן רישיון רק להעברת ייצור, ואם אתה נותן רישיון רק לשימוש מסוים בידע, זה תלוי בכל כך הרבה פרטים נוספים שבדיוק בשביל זה קובעים את התקנות.

אלי אופר: צריך להסתכל על כל החוק, יש בו כל כך הרבה סעיפים.

אלי אופר: אגב, כל הסעיפים ה"פחות קשוחים" הם...

יעקב ליצמן: אני חייב להגיד לך שאתה חייב להיות גאון כי אתה היחיד שמבין את זה.

אבי פלדמן: קח למשל את חוק פקודת התעבורה, אין שם הסדרה של כל מה מותר ומה אסור בנושא תעבורה, בשביל זה יש את התקנות, בתקנות נקבעים הפרטים.

אמנון פרבר: חלק ניכר של תעשיית הביוטכנולוגיה לא פנה למדען הראשי בגלל האיסור להוציא ידע, ואני שואל, מאחר וזה לא מוגדר, האם יש בשינוי החוק הזה פתרון עכשווי, לא שוועדת שרים תקבע מי יודע מתי.

יעקב ליצמן: ככה זה נקבע, אי אפשר לפרט הכול.

גיל וייל: הואיל ונאמר שלדון תמיד אפשר, והתיקון שהוצע היום, בין היתר בהתחשבות במניות יזמים ומניות עובדים, לצרף לשם אותו סעיף, מניות עובדים מניות יזמים והשקעות חממה.

גיל וייל: דיונים תמיד אפשר לקיים.

יעקב ליצמן: אי אפשר לקבל הכול, סך הכול הם התקדמו לקראתכם.

גיל וייל: מה מייחד את העובדים, שהם לא שמו כסף בחברה ואתה מחריג אותם פה.

יעקב ליצמן: זה נושא שלא דברת אתי קודם.

גיל וייל: זה היינו הך.

יעקב ליצמן: זה לא היינו הך.

גיל וייל: אני אנסה להסביר, מה שאמרו נציגי האוצר שידונו אתנו על אותם השקעות שאנחנו מבצעים בחממה שלא באים לביטוי במסגרת המניות של הפרויקט.

גיל וייל: אני אומר, באותה מידה, הטריד אותי שאמרו שלדון תמיד אפשר.

גיל וייל: אני לא מבקש כסף במקרה הזה, אלא שיפעלו לפי מה שסיכמו אתי.

גיל וייל: המדען הראשי סיכם אתי, יש לנו חוזה אתו.

יעקב ליצמן: יש ערעור על החוזה שלו?

אבי פלדמן: אנחנו מוכנים להשאיר אותו כמו שהוא.

אבי פלדמן: היו"ר יעקב ליצמן: יותר מזה לא תקבל.

אבי פלדמן: הגעת להסכמה שהוא אמר שהוא מוכן לבדוק.

גיל וייל: לדון תמיד אפשר.

גיל וייל: באותו רציונל שהסכימו על עובדים ויזמים, למה בתיקון, שלא מופיע פה כרגע אבל נאמר בעל פה, אמרו שיתחשבו במניות של העובדים והיזמים, זה מופיע בחוק.

גיל וייל: מדוע החריגו בתיקון החדש היום עובדים ויזמים?

גיל וייל: מה הרציונל שעומד מאחורי זה?

גיל וייל: הואיל וקבלו את הטענה של קרנות הסיכון שעובדים ויזמים לא השקיעו כסף ולכן אי אפשר לדון כסף מול כסף אלא לדון במה שהם הביאו מול כסף, שווה כסף מול כסף.

גיל וייל: אני אומר, החרגתם עובדים ויזמים בגלל הרציונל שהם לא השקיעו כסף, תחריגו השקעות אחרות שלא הביאו כסף וקבלו מניות בתמורה.

יעקב ליצמן: אני מבקש שתגידו שוב מה אמרתם לגבי החממות.

אלי אופר: אנחנו נשקול בחיוב דרך המנגנון של הוראות מנכ"ל, שזה לא דרך החוק, שחלות על החממות, גם המופרטות, איזושהי דרך להכיר בהוצאות, ולא אמרתי איזה, נקטתי בלשון רחבה, במסגרת הנוסחה שזו הבעיה שלהם.

יעקב ליצמן: מי בעד הצעת חוק לעידוד מחקר ופיתוח בתעשייה (תיקון מס' 3), התשס"ה-2004 ?

יעקב ליצמן: הצבעה בעד: רוב נגד: אין הצעת החוק אושרה .

יעקב ליצמן: הצעת החוק אושרה פה אחד, אני מבקש להעלות את זה למליאה מחר , תודה רבה לכולם הישיבה נעולה.